stanford-oval/wikipedia huggingface dataset:
Paolo Barilla
Ura

Barilla aloitti kilpa-autoilemisen 1970-luvun puolessavälissä ja voitti Italian karting-mestaruuden 100-kuutioisissa vuonna 1976. Vuonna 1980 hän osallistui Formula Fiat Abarth -sarjaan ja siirtyi seuraavaksi kaudeksi Formula 3 -sarjaan. Siinä hän voitti muutamia kilpailuja ja sijoittui Italian sarjan kauden loppupisteissä kolmanneksi. Vuodeksi 1982 hän siirtyi Formula 2 -sarjaan, jossa hän ajoi Minardilla. Vuosina 1983–1989 hän kilpaili urheiluautoilla. Hän voitti muun muassa Le Mansin 24 tunnin ajon vuonna 1985 Klaus Ludwigin ja John Winterin kanssa.
Vuonna 1987 hän palasi kilpailemaan yksipaikkaisilla autoilla ja kilpaili Japanin Formula 3000 -sarjassa. Hän testasi Tolemanin ja Benettonin Formula 1 -autoa ja siirtyi kaudeksi 1989 Minardin F1-tallin testikuljettajaksi. Tämä antoi hänelle mahdollisuuden korvata loukkaantuneen Pierluigi Martinin Japanin GP:ssä samana vuonna. Hän teki lisäksi sopimuksen tallin kanssa kauden 1990 kuljettajapaikasta. Barilla ei kuitenkaan ollut tarpeeksi nopea selviytyäkseen aika-ajoista kilpailuun säännöllisesti, minkä takia Gianni Morbidelli korvasi hänet kauden lopussa. Barilla ei saavuttanut F1-urallaan yhtään MM-pistettä.
F1-uran jälkeen hän jäi täyspäiväisestä kilpa-autoilemisesta eläkkeelle. Hän kuitenkin säilytti yhteydet moottoriurheiluun, koska Barilla sponsoroi Alessandro Zanardia ja Champ Car World Series -sarjassa ajavaa American Spirit Team Johanssonia.
Formula 1 -tulokset

| Kausi | Talli | Runko | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1989 | Minardi SpA | Minardi M189 | Cosworth V8 | BRA  | SMR  | MON  | MEX  | USA  | CAN  | FRA  | GBR  | GER  | HUN  | BEL  | ITA  | POR  | ESP  | JPN Kesk. | AUS  | - | 0 |
| 1990 | SCM Minardi Team | Minardi M189 | Cosworth V8 | USA Kesk. | BRA Kesk. |  |  |  |  |  |  |  |  |  |  |  |  |  |  | - | 0 |
| 1990 | SCM Minardi Team | Minardi M190 | Cosworth V8 |  |  | SMR 11 | MON Kesk. | CAN DNQ | MEX 14 | FRA DNQ | GBR 12 | GER DNQ | HUN 15 | BEL Kesk. | ITA DNQ | POR DNQ | ESP DNQ | JPN  | AUS  | - | 0 |
Penžinan piiri

Penžinan piiri on numero 7 Kamtšatkan aluepiirin kartalla
Penžinan piiri (ven. Пе́нжинский райо́н, Penžinski raion) on kunnallinen itsehallintoalue Kamtšatkan aluepiirin Korjakian piirikunnassa Venäjällä. Vuonna 1926 perustetun piirin pinta-ala on 116 086 neliökilometriä. Asukkaita on 2 500 henkeä (vuonna 2009).
Penžinan piiri sijaitsee Ohotanmeren pohjukassa Penžinanlahden ympärillä. Pohjoisessa se rajoittuu Tšukotkan autonomiseen piirikuntaan, idässä Kamtšatkan aluepiirin Oljutorin ja etelässä Karagan piiriin.
Piiriin kuuluu viisi maalaiskuntaa (kylää): Ajanka, Kamenskoje, Manily, Slautnoje ja Talovka. Hallinnollinen keskus on Penžinajoen alajuoksulla sijaitseva Kamenskojen kylä. Asutuskeskuksia on yhteensä seitsemän.
Pohjoiset alkuperäiskansat muodostavat kaksi kolmasosaa piirin väestöstä. Vuonna 2007 korjakkeja oli noin 1 300, evenejä 350 ja tšuktšeja 140 henkeä. Perinteisiä elinkeinoja ovat poronhoito, metsästys, kalastus ja keräilytalous.
Kamenskojessa toimii kotiseutumuseo. Paikallislehtenä ilmestyy Poljarnaja zvezda (”Pohjantähti”). Seudulla sijaitsee Belajajoen luonnonsuojelualue.
Aiheesta muualla

Penžinan piirin sivusto (venäjäksi)
Epävirallinen Penžinan piirille omistettu sivusto (Arkistoitu – Internet Archive) (venäjäksi)
Penžinan piiri Kamtšatkan aluepiirin sivustolla[vanhentunut linkki] (venäjäksi)
Aleutit •
Bystraja •
Jelizovo •
Karaga •
Milkovo •
Oljutor •
Palana •
Penžina •
Petropavlovsk-Kamtšatski •
Sobolevo •
Tigil •
Ust-Bolšeretsk •
Ust-Kamtšatsk •
Viljutšinsk
PiPS

PiPS voi tarkoittaa seuraavia urheiluseuroja:
Piikkiön Palloseura
Pieksämäen Pallo-Sepot
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PiPS”, voi hakea sivunnimihaulla, laajalla sivunnimihaulla tai tekstihaulla.
Pertti Rauhio

| Pertti Rauhio> Henkilötiedot |
| --- | --- |
Syntynyt: 30. tammikuuta 1963 (ikä 61) Oulu, Suomi
Kansalaisuus:  suomalainen
Ammatti:  virkamies, hallintojohtaja
Poliitikko
Puolue:  Suomen Sosialidemokraattinen Puolue
Koulutus:  Oikeustieteen lisensiaatti (2004)
Tutkinnot:  Helsingin yliopisto
Pertti Ilmari Rauhio (s. 30. tammikuuta 1963 Oulu) on suomalainen virkamies, puoluetaustaltaan sosiaalidemokraatti. Hän on toiminut syksystä 2010 alkaen eduskunnan hallintojohtajana. Rauhio avioitui heinäkuussa 2014 kansanedustaja Tytti Tuppuraisen kanssa.
Rauhio työskenteli vuosina 1991–1994 Pakolaisneuvonnan lakimiehenä, mitä ennen hän toimi muun muassa pankkilakimiehenä. Vuosina 1995–1998 ja vuonna 1999 hän työskenteli sosialidemokraattisen eduskuntaryhmän palveluksessa, ensin kansainvälisten asioiden sihteerinä ja myöhemmin lainsäädäntösihteerinä, ja vuosina 1998–1999 työministeri Liisa Jaakonsaaren erityisavustajana. Hän on toiminut myös valtiovarainministeri Antti Kalliomäen talouspoliittisena erityisavustajana vuosina 2003–2005. Vuoden 2005 alussa hän aloitti valtiovarainministerin, silloin Kalliomäen, poliittisena valtiosihteerinä ja jatkoi tehtävässä vuoteen 2007, myös Eero Heinäluoman valtiovarainministeriaikana.
Valtiosihteeriytensä jälkeen Rauhio toimi vuonna 2007 lyhyen aikaa Eurofacts-yrityksen senior advisorina, erityisalueenaan yhteiskuntasuhteet ja yhteiskunnallinen vaikuttaminen, kunnes tuli valituksi Uudenmaan liiton aluekehittämisestä vastaavaksi johtajaksi ja maakuntajohtajan varahenkilöksi. Hän aloitti Uudenmaan liiton johtajana tammikuussa 2008. Eduskunnan hallintojohtajaksi hänet valittiin toukokuussa 2010 ja hän aloitti tehtävässä syyskuussa 2010, kun hänen edeltäjänsä Kari T. Ahonen oli jäänyt eläkkeelle. Rauhio on toiminut työurallaan myös Suomen Yrittäjien palveluksessa, vuosina 1999–2000 työmarkkina-asiamiehenä ja vuosina 2000–2003 suunnittelupäällikkönä.
Rauhio on koulutukseltaan oikeustieteen lisensiaatti, joksi hän valmistui vuonna 2004 Helsingin yliopistosta, oppiaineenaan oikeustaloustiede. Tätä ennen hän oli valmistunut oikeustieteen kandidaatiksi vuonna 1989 ja saanut varatuomarin arvonimen vuonna 1991.
Rauhio oli vuonna 2009 perustamassa SDP:n puolueosastoa nimeltä Helsingin demokraatit SDP, jonka on kuvattu kuuluvan puolueen liberaalisiipeen. Hän on myös toiminut kyseisen puolueosaston puheenjohtajana.
Pelastakaa sotamies Hytönen

| Pelastakaa sotamies Hytönen |
| --- | --- |
Tyyli:  Tosi-TV
Kestoaika:  30 minuuttia
Pääosissa:  Joonas Hytönen
Alkuperämaa:   Suomi
Verkko:  MTV3
Esitetty:  30. tammikuuta 2004 – 2. huhtikuuta 2004
Tuotantokausia:  1
Jaksoja:  10
Tuotanto
Ohjaaja(t):  Marko Antila
Kuvaaja(t):  Jussi Eerola
Tuotantoyhtiö(t):  Illusioni Oy
Aiheesta muualla
IMDb 
Pelastakaa sotamies Hytönen on MTV3:n keväällä 2004 esittämä tositelevisiosarja asepalveluksesta. Sarjassa seurataan TV-persoona Joonas Hytösen aikaa varusmiespalveluksessa Valkealan Vekaranjärvellä sijaitsevan Karjalan prikaatin 3. Kenttätykistöpatterissa. Sarjan on ohjannut Marko Antila ja kuvannut Jussi Eerola.
Sarjan nimi viittaa elokuvaan Pelastakaa sotamies Ryan. Idealtaan sarja muistuttaa brittiläistä vuonna 2002 aloitettua tv-sarjaa I’m a Celebrity, Get Me Out of Here!
Heikki Kuutin Mediasanastossa (Media Doc, 2012) Pelastakaa sotamies Hytönen mainitaan esimerkkinä tv-tyylilajista nimeltä saippuadokumentti (engl. docu soap), dokumentaarisesti ja ilman tarkkaa käsikirjoitusta toteutetusta tv-ohjelmasta tai -sarjasta, jonka aiheena tai kohteena on julkisuuden henkilö ja hänen toimintansa.
Taustaa

Sarja alkaa Joonas Hytösen esiintymisestä Huomenta Suomi -ohjelmassa palvelukseenastumispäivän aamuna. Haastattelussa käydään läpi Hytösen mietteitä palveluksesta. Ensimmäinen jakso käsittelee vain palvelukseenastumispäivää. Ensimmäisen päivän toinen haastattelu on Hytösen patterissa järjestetty lehdistötilaisuus.
Alusta alkaen sarjassa on lukuisia haastatteluja ja kommentteja Hytösen palvelustovereilta. Teemana on enimmäkseen Hytösen asema palvelustovereiden joukossa, mutta myös kommentteja itse palveluksesta kuullaan. Sarja käy läpi palveluksen keskeiset vaiheet: P-kausi, vala, E-kausi ja J-kausiselvennä. Iltalomia ja viikonloppuvapaita käsitellään lyhyesti. Sarjan viimeiset jaksot sijoittuvat pitkille ampumaleireille, jotka järjestettiin toisaalla Suomessa.
Sarjaa voidaan pitää dokumenttina varusmiespalveluksesta, joskin sarja on keskittynyt hyvin vahvasti Hytösen persoonan ympärille. Puitteet ovat kuitenkin karun todelliset ja varsinkin Hytösen palvelustoverien ja esimiesten kommentit tuovat sarjaan todellisuuden tuntua.
Ohjelma pääsi iltapäivälehtien lööppeihin, kun sen katsojaluvut romahtivat parin ensimmäisen jakson jälkeen.[lähde? ]
Jaksot

| Jakso | Nimi | Ensiesitys |
| --- | --- | --- |
| 1. | Harmaat kutsuvat | 30. tammikuuta 2004 |
| 2. | Tupa 11 | 6. helmikuuta 2004 |
| 3. | Peruskoulutusta | 13. helmikuuta 2004 |
| 4. | Vala | 20. helmikuuta 2004 |
| 5. | Sotilaanleiri | 27. helmikuuta 2004 |
| 6. | Tylsää elämää | 5. maaliskuuta 2004 |
| 7. | Pahkajärven ampumaleiri | 12. maaliskuuta 2004 |
| 8. | Lapin leiri | 19. maaliskuuta 2004 |
| 9. | Loppusota | 26. maaliskuuta 2004 |
| 10. | Vapaus! | 2. huhtikuuta 2004 |
Aiheesta muualla

Pelastakaa sotamies Hytönen Internet Movie Databasessa (englanniksi)
Phạm Văn Đồng

| Phạm Văn Đồng |
| --- | --- |
 Phạm Văn Đồng vuonna 1972.
Pohjois-Vietnamin pääministeri
 20. syyskuuta 1955 – 2. heinäkuuta 1976  
Edeltäjä:  Ho Tši Minh
Vietnamin pääministeri
 2. heinäkuuta 1976 – 18. kesäkuuta 1987  
Seuraaja:  Phạm Hùng
Henkilötiedot
Syntynyt: 1. maaliskuuta 1906 Mộ Đức, Ranskan Indokiina
Kuollut: 29. huhtikuuta 2000 (94 vuotta) Hanoi, Vietnam
Tiedot
Puolue:  Vietnamin kommunistinen puolue
Phạm Văn Đồng (1. maaliskuuta 1906 – 29. huhtikuuta 2000 Hanoi) oli vietnamilainen poliitikko. Hän toimi Pohjois-Vietnamin ja sittemmin yhdistyneen Vietnamin pääministerinä yhteensä yli 30 vuotta ja häntä pidetään maansa 1900-luvun yhtenä vaikutusvaltaisimpana poliitikkona Ho Tši Minhin, Võ Nguyên Giápin ja Lê Duẩnin ohella.
Phạm Văn Đồng oli keisarillisen hovin sihteerin poika ja hän opiskeli Huến perinteikkäässä lyseossa, jota myös Hồ Chí Minh oli käynyt. Siellä hän tutustui kansallismielisiin aatteisiin. Vuonna 1925 hän organisoi Hanoissa Ranskan siirtomaavallan vastaisen opiskelijalakon ja joutui pakenemaan Kiinaan, jossa hän tutustui Ho Tši Minhiin ja kommunistiseen aatemaailmaan.
Toisen maailmansodan jälkeen Phạm oli Vietnamin edustajana Pariisin rauhanneuvotteluissa ja pettyi siellä erityisesti Kiinan asenteeseen. Hän toimi ministerinä Ho Tši Minhin perustamassa hallituksessa ja johti vuonna 1954 sen valtuuskuntaa Genevessä, jossa päätettiin Vietnamin jakamisesta Pohjois- ja Etelä-Vietnamiin. Phạmista tuli Pohjois-Vietnamin pääministeri ja hän pysyi virassa myös Vietnamien yhdistyttyä sodan päätteeksi vuonna 1975. Tosin hänen näkyvyytensä väheni Ho Tši Minhin kuoltua vuonna 1969.
Phạm vieraili myös Suomessa vuonna 1977 yrittäessään houkutella Vietnamiin läntisiä sijoituksia. Sittemmin Vietnam kuitenkin ajautui tiiviimpään yhteyteen Neuvostoliiton kanssa. Kesällä 1987 Phạm erosi pääministerin paikalta kommunistipuolueessa tehdyn sukupolvenvaihdoksen myötä. Tämänkin jälkeen hän jatkoi vielä vaikuttamistaan hallituksen neuvonantajan tittelillä.
Pertti Jalonen

Pertti Jalonen (s. 1972) on suomalainen muusikko ja säveltäjä.
Jalonen on vuodesta 1988 alkaen soittanut useissa eri yhtyeissä, joissa työnantajina ovat olleet muun muassa Kari Tapio, Jari Sillanpää, Paula Koivuniemi, Kirka, Arja Koriseva, Tapani Kansa ja Matti ja Teppo.
Jalonen voitti Tangomarkkinoiden sävellyskilpailun vuonna 2012 kappaleella ”Rakkaus riepottaa”. Vuonna 2016 Jalosen sävellys ”Mua katsokaa” oli samassa kilpailussa kymmenen parhaan joukossa. Vuonna 2015 voitto tuli myös Somero Soikoon -kilpailussa kappaleella ”Helmeni alku”.
Levytuottajana, säveltäjänä ja sovittajana Jalonen on toiminut myös muun muassa Jari Sillanpäälle, Arja Korisevalle, Kari Tapiolle, Dannylle, Fredille, Mamballe, Tapiola Sinfoniettalle, UMO:lle ja Helsingin kaupunginorkesterille, Vantaan viihdeorkesterille, Helsingin poliisisoittokunnalle, Kaartin soittokunnalle.
Jalonen johtaa tuotantoyhtiö Bird Music Oy:tä, joka tuottaa konsertteja (mm. Havaintoja parisuhteesta -konsertit), pyörittää omaa äänitysstudiota sekä etsii uusia artistilahjakkuuksia ja tuottaa heille musiikkia.
Aiheesta muualla

Bird Music Finlandin verkkosivut (Arkistoitu – Internet Archive)
Piusan hiekkakivikaivos

Piuvan kaivoskäytävät ovat jylhiä holvikäytäviä.
Piusan hiekkakivikaivos sijaitsee Kaakkois-Virossa Võrun kunnan Piusan kylässä. Kaivoksesta on louhittu kvartsihiekkaa lasiteollisuuden käyttöön vuosina 1922–1966. Kaivos sijaitsee Valga-Koidula-rautatien varrella, Piusan rautatieaseman välittömässä läheisyydessä. Piusaan on kesäaikana päivittäinen junayhteys Tartosta.
Kaivoksessa on käytäviä noin 30 kilometriä, jotka sijaitsevat noin 40 hehtaarin alueella. Kaivoskäytävät ovat tyypillisesti 2–3 metriä leveitä ja korkeita. Vierailijat eivät nykyään pääse sortumavaaran takia varsinaisiin käytäviin.
Kaivoskäytävät ovat noin 4 000 lepakon talvehtimispaikka. Nykyään kaivos on suojelualue ja matkailukohde, jossa on opastuskeskus. Lähistöllä on myös savipaja  ja kauppa.
Kris Allen

| Kris Allen |
| --- | --- |
 Kris Allen New Yorkissa toukokuussa 2009.
Henkilötiedot
Syntynyt: 21. kesäkuuta 1985 (ikä 39)
Ammatti:  laulaja, muusikko, laulunkirjoittaja
Muusikko
Taiteilijanimi:  Kris Allen
Laulukielet:  englanti
Aktiivisena:  2007–
Tyylilajit:  Vaihtoehtorock, pop rock, folkrock, unplugged
Soittimet:  kitara, piano, alttoviulu, ukulele
Levy-yhtiöt:  Jive Records
Aiheesta muualla
www.krisallenofficial.com
  [ Muokkaa Wikidatassa ] [ ohje ]  
Kristopher Neil "Kris" Allen (s. 21. kesäkuuta 1985 Jacksonville, Arkansas) on yhdysvaltalainen laulaja-lauluntekijä ja muusikko. Hän on American Idol -kilpailun kahdeksannen kauden voittaja. Ennen Idol-kilpailua hän julkaisi albumin Brand New Shoes vuonna 2007.
Lapsuus ja muu yksityiselämä

Kris Allen syntyi Jacksonvillessä, Arkansasissa Kimberly (o.s. Wood) ja Neil Allenille. Kris on kahdesta pojasta vanhin; hänen pikkuveljensä, Daniel, on cheerleader ja cheerleaderien kapteeni collegessa. Kris kasvatettiin kristityksi. Hän oli palvonnan johtaja New Life -kirkossa Conwayssa ja Little Rockissa ja hän on tehnyt hyväntekeväisyystyötä ympäri maailmaa, mm. Burmassa, Mosambikissa, Etelä-Afrikassa, Espanjassa ja Thaimaassa.
Kris kiinnostui musiikista jo hyvin nuorena. Hän alkoi soittaa alttoviulua ala-asteella ja soitti Mills University Studies High Schoolin orkesterissa ja pääsi sen kautta soittamaan Arkansasin all-state orkesteriin. Ollessaan kolmetoistavuotias Kris opetteli soittamaan kitaraa, ja nykyisin osaa soittaa myös pianoa ja ukulelea.
High Schoolin jälkeen Kris muutti Conwayhin, Arkansasiin ja aloitti koulunkäynnin Central Arkansasin yliopistossa, jossa hän oli Chi Alphan jäsen. Ollessaan tyytymätön kouluun Kris otti muutaman välivuoden voidakseen keskittyä musiikkiin. Kris on kertonut, että hän jopa aikoi luopua musiikista menestyksen puutteen takia, mutta hänen tyttöystävänsä Katherine "Katy" O'Connell 'pakotti' hänet pysymään musiikin parissa. Kris ja Katy menivät naimisiin 26. syyskuuta 2008. Pari on ollut yhdessä seitsemän vuotta.
Ura > Brand New Shoes

Vuonna 2007 Kris kirjoitti ja tuotti albumin nimeltä Brand New Shoes college-ystäviensä ja bändikavereidensa Michael Holmesin (rummut) ja Chase Erwinin (basso) kanssa. Albumin kappaleiden levikki nousi huimasti Krisin ollessa American Idol -kisassa.
Ura > Brand New Shoes > Kappalelista

"Brand New Shoes" - 5:17
"Beautiful Moon" - 3:19
"I Was Played" - 3:45
"Be My Lady" - 4:31
"Running" - 4:09
"Wipe It Away" - 5:05
"Lovely" - 5:04
"Wastin' Time" - 3:20
"On Our Way" - 4:09
"Real World" - 3:41
"Land of Smiles" - 3:57
Ura > Brand New Shoes > Muusikot

Kris Allen - Laulu / kitara / piano
Michael Holmes - rummut
Chase Erwin - bassokitara
Ura > American Idol

Kris koe-esiintyi American Idolin kahdeksannelle tuotantokaudelle Louisvillessä, Kentuckyssä veljensä Danielin kanssa, joka ei päässyt Hollywood-viikolle. Tuomarit käskivät Krisiä laulamaan uudelleen toisen muun kilpailijan kanssa ennen kuin päästivät hänet semifinaaliin.
Koko kilpailun ajan Kris sai paljon kehuja tulkittuaan moderneja pop-kappaleita folk-henkisellä äänellään. Kris soitti useita instrumentteja esitystensä aikana, mm. akustista kitaraa, sähkökitaraa, kosketinsoittimia ja pianoa. Hänen tulkintansa kappaleesta "To Make You Feel My Love" osana Top 11 ansaitsi tuomareiden kehut Simon Cowellinkin sanoen "Olen alkanut oikeasti ajatella, että sinulla on hyvät mahdollisuudet pärjätä hyvin tässä kilpailussa." Top 9:ssä ollessaan Kris esitti kappaleen "Ain't No Sunshine" kosketinsoittimilla ja sai siitä paljon positiivista palautetta tuomareilta. Cowell sanoi, että se oli Allenin "paras esitys tähänastisista."
Ensimmäisenä Top 7 iltana Kris valitsi laulettavakseen Oscar-voittaja kappaleen indie-elokuvasta Once. Kara DioGuardi sanoi esitystä Krisin "yhdeksi parhaista hetkistä ikinä". Paula Abdul ja Cowell eivät sanoneet juuri mitään, mutta seuraavan illan tuloslähetyksessä Cowell sanoi "Kris, olit mahtava." Seuraavassa Top 7 jaksossa Kris toi kitaransa neljännen kerran ja esitti alkuperäisen, akustisen version kappaleesta "She Works Hard for the Money", jota täydensivät bongorummut ja bändi. Tämä esitys sai kehuja tuomareilta, ja Abdul sanoi "Ei ole kovin montaa miestä, jotka valitsevat kappaleensa 'naisten puolelta'. Sinä valitsit ja löysit itsellesi täydellisen kappaleen." Toisessa Top 3 esityksessään Kris teki vaikutuksen tuomareihin akustisella sovituksella The Frayn kappaleesta "Heartless", jota Randy Jackson vertasi yhtä hyväksi kuin The Frayn alkuperäinen versio ja Kanye Westin cover-versio. Ja joka sai Cowellin sanomaan "Olin kirjoittanut sinut jo ulos kilpailusta, mutta se muuttui tämän esityksen jälkeen."
Kun Kris äänestettiin Top 3:een, hän palasi kotiinsa Arkansasiin kuvaamaan materiaalia seuraavaan American Idolin jaksoon. Kris esiintyi Little Rockissa ja Conwayssä, esittäen kilpailun aikana kuuluisiksi tulleet kappaleensa , mm. "Man in the Mirror", "Ain't No Sunshine", "Falling Slowly" ja "She Works Hard for the Money". Finaalijakson aikana Kris esiintyi yhdessä Keith Urbanin kanssa, laulaen Urbanin kappaleen "Kiss a Girl".
20. toukokuuta 2009 Kris julkistettiin American Idol-kilpailun kahdeksannen tuotantokauden voittajaksi, ollen samalla ensimmäinen naimisissa oleva kilpailija, joka on voittanut kilpailun. Kommentaattorit sanoivat, että voittaja oli pettymys, koska toiseksi tullut Adam Lambert oli saanut suuren määrän huomiota medialta koko kauden ajan.
Krisin ensimmäinen sinkku oli Idolissa laulettu, Kara DioGuardin sanoittama No Boundaries. Se julkaistiin 20. toukokuuta 2009.
Ura > American Idol > Esitykset

| Viikko # | Teema | Kappale valinta | Alkuperäinen artisti | Sijoitus # | Tulos |
| --- | --- | --- | --- | --- | --- |
| Koe-esiintyminen | Koe-esiintyjän oma valinta | "A Song for You" | Leon Russell | - | Pääsi jatkoon |
| Hollywood-viikko | Ensimmäinen soolo | [ei näytetty] | - | - | Pääsi jatkoon |
| Hollywood-viikko | Ryhmä esiintyminen | "I Want You Back" | The Jackson 5 | - | Pääsi jatkoon |
| Hollywood-viikko | Toinen soolo | [ei näytetty] | - | - | Pääsi jatkoon |
| Top 36/ Semifinaali 2 | Billboard Hot 100 'Hits to Date' | "Man in the Mirror" | Michael Jackson | 6 | Pääsi jatkoon |
| Top 13 | Michael Jackson | "Remember the Time" | Michael Jackson | 6 | Jatkossa |
| Top 11 | Grand Ole Opry | "Make You Feel My Love" | Bob Dylan | 3 | Jatkossa |
| Top 10 | Motown | "How Sweet It Is (To Be Loved by You)" | Marvin Gaye | 2 | Jatkossa |
| Top 9 | Top Downloads | "Ain't No Sunshine" | Bill Withers | 9 | Jatkossa |
| Top 8 | Vuosi jona syntyi | "All She Wants to Do Is Dance" | Don Henley | 2 | Jatkossa |
| Top 7 | Lauluja elokuvista | "Falling Slowly" - Once | Glen Hansard & Marketa Irglova | 6 | Jatkossa |
| Top 7A | Disco | "She Works Hard for the Money" | Donna Summer | 2 | Jatkossa |
| Top 5 | Rat Pack Standards | "The Way You Look Tonight" | Frank Sinatra | 1 | Kolmen huonoimman joukossa |
| Top 4 | Rock and Roll Duetto   Soolo | "Renegade" Danny Gokeyn kanssa   "Come Together" | Styx   The Beatles | 3   4 | JatkossaB |
| Top 3 | Tuomareiden valinta (Randy Jackson & Kara DioGuardi) Kilpailijan valinta | "Apologize"   "Heartless" | OneRepublic   Kanye West | 2   5 | Jatkossa |
| Top 2 | Kilpailijan valinta Simon Fullerin valinta Voittajan kappale | "Ain't No Sunshine" "What's Going On" "No Boundaries" | Bill Withers Marvin Gaye Kris Allen/Adam Lambert | 2 4 6 | Voittaja |
A Koska tuomarit käyttivät 'yhden pelastuksen oikeuttaan' Matt Giraudiin, Top 7 pysyi samana toisenkin viikon.
B Julkistettiin vain, että Allison Iraheta sai huonoimmat äänet eikä jatkoon päässeitä sanottu järjestyksessä.
Ura > American Idol voiton jälkeen

Krisin voiton jälkeen hän on ollut The Tonight Showssa Jay Lenon vieraana, Access Hollywoodissa ja Ellen DeGeneres Showssa. Kris on ollut myös vieraana Larry King Livessä toiseksi tulleen Adam Lambertin, Paula Abdulin ja muiden top 10 finalistien kanssa. Krisin debyytti single "No Boundaries" julkaistiin 20. toukokuuta 2009 iTunesissa Lambertin version kanssa. Krisin versio kappaleesta debytoi Billboard Hot Adult Contemporary Tracks -listan sijalla 27.
Diskografia > Studioalbumit

| Vuosi | Albumin yksityiskohtia |
| --- | --- |
2007: Brand New Shoes  Julkaistu: 2007  Levy-yhtiö: omakustanne 
2009: Kris Allen  Julkaistu: 2009  Levy-yhtiö: Jive Records 
2012: Thank You Camellia
2014: Horizons
2016: Letting You In
2016: Somethin' About Christmas
Diskografia > Singlet

| Vuosi | Single | Listan sija> US | Listan sija> USPop | Listan sija> US AC | Listan sija> CAN | Albumi |
| --- | --- | --- | --- | --- | --- | --- |
| 2009 | "No Boundaries"A | 11 | 26 | 27 | 13 | TBD |

A Nykyinen single.
Diskografia > Digitaaliset singlet

Nämä kappaleet on listattu laillisten latausten mukaan.
| Vuosi | Single | Listasija> US | Listasija> US Pop | Listasija> CAN | Albumi |  |  |  |  |
| --- | --- | --- | --- | --- | --- | --- | --- | --- | --- |
| 2009 | "Heartless" | 16 | 29 | 39 | American Idol  Live esitykset |  |  |  |  |
| 2009 | "Ain't No Sunshine" | 37 | — | 68 | American Idol  Live esitykset |  |  |  |  |
| 2009 | "Apologize" | 66 | — | — | American Idol  Live esitykset |  |  |  |  |
| 2009 | "Falling Slowly" | 94 | — | — | American Idol  Live esitykset |  |  |  |  |
| 2009 | "What's Going On" | 107 | — | — | American Idol  Live esitykset |  |  |  |  |
| 2009 | "To Make You Feel My Love" | 113 | — | — | American Idol  Live esitykset |  |  |  |  |
"—" tarkoittaa ettei single päässyt listalle tai sitä ei julkaistu lainkaan.
Diskografia > Digitaaliset albumit

Nämä albumit on listattu laillisten latausten mukaan.
| Vuosi | Albumi | Listasija> US |
| --- | --- | --- |
| 2009 | Kauden 8 Parhaat Esitykset | 50 |
Aiheesta muualla

Wikimedia Commonsissa on kuvia tai muita tiedostoja aiheesta .
American Idolin viralliset sivut
Kris Allenin viralliset sivut
| 0 | 1 | 2 |
| --- | --- | --- |
| Edeltäjä: David Cook | American Idol -voittaja Kausi 8 | Seuraaja: Lee DeWyze |
American Idol
| --- | --- |
Kaudet::  1. kausi ·  2. kausi ·  3. kausi ·  4. kausi ·  5. kausi ·  6. kausi ·  7. kausi ·  8. kausi ·  9. kausi ·  10. kausi ·  11. kausi
Juontajat::  Ryan Seacrest ·  Brian Dunkleman (2002)
Tuomarit::  Randy Jackson · Paula Abdul (2002–2009) ·  Simon Cowell (2002–2010) ·  Kara DioGuardi (2009–2010) ·  Ellen DeGeneres (2010) ·  Jennifer Lopez (2011–) ·  Steven Tyler (2011–)
Voittajat::  Kelly Clarkson ·  Ruben Studdard ·  Fantasia Barrino ·  Carrie Underwood ·  Taylor Hicks ·  Jordin Sparks ·  David Cook ·  Kris Allen ·  Lee DeWyze ·  Scotty McCreery
Voittajakappaleet::  "A Moment Like This" ·  "Flying Without Wings" ·  "I Believe" ·  "Inside Your Heaven" ·  "Do I Make You Proud" ·  "This Is My Now" ·  "The Time of My Life" ·  "No Boundaries" ·  "Beautiful Day" ·  "I Love You This Big"